‘ETG’รับอานิสงส์ศก.ฟื้นตัวอัดฉีด50ล้านบ.เพิ่มรถขนส่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ETG ได้อานิสงส์ส่งออกบริโภคในประเทศฟื้น ทุ่มงบ 4550 ล้าน ซื้อรถขนส่งเพิ่มทั้งขนาดเล็กใหญ่ 
นายพูนศักดิ์ เธียไพรัตน์ กรรมการผู้จัดการ บริษัท อีเทอร์นิตี้ แกรนด์ โลจิสติคส์ (ETG) ผู้ประกอบการขนส่งสินค้าโลจิสติกส์ เปิดเผยว่า บริษัทได้เริ่มทยอยซื้อรถขนส่งสินค้าแล้วหลังได้ชะลอสั่งซื้อไว้ตั้งแต่เดือน มี.ค. ที่เริ่มมีการชุมนุมทางการเมือง โดยตั้งงบประมาณ 4550 ล้านบาท สำหรับสั่งซื้อรถขนส่งสินค้าในปีนี้ เนื่องจากเห็นความต้องการขนส่งสินค้ากลับมา หลังการบริโภคภายในประเทศและการส่งออกขยายตัวมากขึ้น ซึ่งงบลงทุนได้รับอนุมัติวงเงินกู้จากธนาคารพาณิชย์กว่า 100 ล้านบาท 
“ตอนนี้ความต้องการขนส่งสินค้าโตขึ้นจากระดับปกติเกิน 10% เทียบจากกลางปีที่ผ่านมาความต้องการหายไปจากระดับปกติถึง 40% ซึ่งบริษัทได้ทยอยสั่งซื้อรถขนาดเล็ก (ปิกอัพ) ไปแล้วทั้งหมด 15 คัน จากเป้าหมายที่จะซื้อทั้งหมด 120 คัน ถึงกลางปีหน้า เทียบจากปัจจุบันบริษัทมีเพียง 10 คัน” นายพูนศักดิ์ กล่าว
ขณะที่ปีนี้ยังคงเป้ารายได้ที่ 1,200 ล้านบาท ซึ่งมากกว่าปีก่อนที่ทำได้ 978 ล้านบาท โดยในไตรมาส 2 จะเห็นตัวเลขการฟื้นตัวของเศรษฐกิจที่ดีขึ้น และสะท้อนรายได้ของบริษัทดีกว่าไตรมาสแรกที่ยังมีการฟื้นตัวไม่เต็มที่ โดยล่าสุดบริษัทเพิ่งประมูลงานขนส่งน้ำดื่มให้กับบริษัท เนสท์เล่ ในระยะเวลา 5 ปี ซึ่งสร้างรายรับให้บริษัทได้ถึงปีละ 50 ล้านบาท
สำหรับอัตรากำไรขั้นต้น (มาร์จิน) ยังไม่กลับมาในระดับเป้าหมาย แต่ยังคงความสามารถในเลข 2 หลักอยู่ เทียบจากปีก่อนทำได้ 11% เนื่องจากธุรกิจมีการแข่งขันสูง และบริษัทได้เพิ่มกลยุทธ์เพิ่มงบอีก 10 ล้านบาท พัฒนาไอทีทุกด้าน ตั้งแต่ระบบการขนส่ง การบริหารภายในองค์กร เพื่อลดต้นทุนการดำเนินงานและเพิ่มความสามารถในการทำกำไรมากขึ้น และขยายงานขนส่งไปประเทศเพื่อนบ้านมากขึ้น 3 ปีข้างหน้าจะมีสัดส่วนรายได้งานต่างประเทศ 30% จากปัจจุบัน 1% 
นายพูนศักดิ์ กล่าวถึงกรณีที่หุ้นกลับมาฟื้นตัวในระยะนี้ว่า ไม่ทราบสาเหตุ แต่ราคาหุ้นได้สะท้อนปัจจัยพื้นฐานที่ผ่านมาราคาหุ้นต่ำกว่าบุ๊กมานาน จากการชะลอตัวของเศรษฐกิจระยะ 2 ปีที่ผ่านมา และหุ้นมีสภาพคล่องดีขึ้น